**1. napirend**

**E L Ő T E R J E S Z T É S**

**Köveskál Község Önkormányzata Képviselő-testületének**

**2025. szeptember 18-i testületi ülésére**

**Tárgy**: **a Képviselő-testület Szervezeti és Működési Szabályzatáról szóló rendeletének módosítása**

**Előterjesztő**: Györffy Szabolcs Zoltán, polgármester

**Előkészítette:** dr. Szabó Tímea, címzetes főjegyző, Nagy Éva ügyintéző

Jogszabállyal nem ellentétes

--------------------------- **------------------------------------**

Előterjesztő dr. Szabó Tímea címzetes főjegyző

Tisztelt Képviselő-testület!

A Kormányhivatal a Képviselő-testület szervezeti és működési szabályzatáról szóló rendelete ellenőrzése kapcsán jelezte egyrészt, hogy abban szükséges szerepeltetni az alpolgármesteri tisztség ellátásának módját (főállás vagy társadalmi megbízatás).

Az alpolgármesteri tisztség betöltési módjának szervezeti és működési szabályzatban való meghatározását a Magyarország helyi önkormányzatairól szóló 2011. évi CLXXXIX. törvény 64. § (2) és 79. § (1) bekezdései alapozzák meg, melyek szerint:

Főállású a polgármester, ha főállású polgármesterként választották meg. A polgármesteri tisztség betöltésének módját a képviselő-testület a megbízatás időtartamán belül egy esetben a polgármester egyetértésével, a szervezeti és működési szabályzat egyidejű módosításával megváltoztathatja.

Ha e törvény eltérően nem rendelkezik, a polgármesteren a vármegyei közgyűlés elnökét és a főpolgármestert is érteni kell.

A jogszabályszerkesztésről szóló 61/2009. (XII. 14.) IRM rendelet 127. § (2) bekezdése szerint:

A jogszabály tervezetében melléklet úgy alkotható, hogy a jogszabály tervezetének valamely szakasza a melléklet szerinti szabályozási tartalom megjelölésével hivatkozik a mellékletre.

A rendelet 2. melléklete tartalmazza a képviselők vagyonnyilatkozat tételi eljárására vonatkozó szabályokat, amire a rendelet szövegében nem történik hivatkozás, ezért ezt pótolni szükséges.

Kérem a Tisztelt Képviselő-testületet, hogy az előterjesztést megvitatni szíveskedjen.

**INDOKOLÁS**

A szervezeti és működési szabályzatról szóló önkormányzati rendelet módosítása magasabb szintű jogszabálynak való megfelelés érdekében szükséges.

A rendeletben szerepeltetni szükséges az alpolgármesteri tisztség betöltésének módját a Magyarország helyi önkormányzatairól szóló 2011. évi CLXXXIX. törvény 64. § (2) és 79. § (1) bekezdése alapján.

A rendelet szövegének tartalmaznia kell továbbá a mellékletekre való hivatkozást a jogszabályszerkesztésről szóló 61/2009. (XII. 14.) IRM rendelet 127. § (2) bekezdése alapján, mely hivatkozást a 3. melléklet vonatkozásában szükséges pótolni.

**Előzetes hatásvizsgálat a jogalkotásról szóló 2010. évi CXXX. törvény 17.§ (1) bekezdése alapján:**

A rendelet-tervezet címe: Köveskál Község Önkormányzata Képviselő-testületének …/2025.(...) önkormányzati rendelete a Képviselő-testület szervezeti és működési szabályzatáról szóló 13/2013.(X.2.) önkormányzati rendelete módosításáról

Társadalmi-gazdasági hatása: Nincs.

Költségvetési hatása: Nincs

Környezeti, egészségi következményei: Nincs.

Adminisztratív terheket befolyásoló hatása: Nincs.

Egyéb hatása: Nincs.

A rendelet megalkotásának a szükségessége: magasabb szintű jogszabálynak való megfelelés,

A rendelet megalkotása elmaradása esetén várható következmények: az önkormányzat rendelete nem felel meg teljesen a magasabb szintű jogszabályoknak, felügyeleti szerv intézkedése ~ törvényességi felhívás

A rendelet alkalmazásához szükséges feltételek:

személyi: nincs.

szervezeti: nincs.

tárgyi: nincs.

pénzügyi: nincs.

Köveskál Község Önkormányzata Képviselő-testületének .../.... (...) önkormányzati rendelete

a Képviselő-testület szervezeti és működési szabályzatáról szóló 13/2013. (X.2.) önkormányzati rendelete módosításáról

[1] Az önkormányzati rendelet célja a magasabb szintű jogszabálynak való megfelelés biztosítása.

[2] Köveskál Község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 53. § (1) bekezdésében kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el

1. §

A Képviselő-testület szervezeti és működési szabályzatáról szóló 13/2013.(X.2.) önkormányzati rendelet 24. §-a a következő (3) bekezdéssel egészül ki:

„(3) A települési képviselő vagyonnyilatkozata kezelésének, nyilvántartásának és ellenőrzésének szabályait a 2. melléklet tartalmazza.”

2. §

A Képviselő-testület szervezeti és működési szabályzatáról szóló 13/2013.(X.2.) önkormányzati rendelet 26. §-a helyébe a következő rendelkezés lép:

„26. §

(1) A Képviselő-testület egy alpolgármestert választ.

(2) Az alpolgármester tisztségét társadalmi megbízatásban látja el.”

3. §

Ez a rendelet a kihirdetését követő napon lép hatályba.

Györffy Szabolcs Zoltán dr. Szabó Tímea

polgármester címzetes főjegyző

A kihirdetés napja: 2025.

dr. Szabó Tímea

címzetes főjegyző